KOMISSION ASETUS (EY) N:o 1031/96, - annettu 7 päivänä kesäkuuta 1996, - tiettyihin käyttötarkoituksiin tarkoitettujen makeiden bataattien ja maniokkitärkkelyksen tiettyjen kiintiöiden avaamisesta ja hallinnoinnista vuoden 1996 osalta annetun komission asetuksen (EY) N:o 3015/95 muuttamisesta -



Virallinen lehti nro L 137 , 08/06/1996 s. 0004 - 0006



KOMISSION ASETUS (EY) N:o 1031/96, annettu 7 päivänä kesäkuuta 1996, tiettyihin käyttötarkoituksiin tarkoitettujen makeiden bataattien ja maniokkitärkkelyksen tiettyjen kiintiöiden avaamisesta ja hallinnoinnista vuoden 1996 osalta annetun komission asetuksen (EY) N:o 3015/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna komission asetuksella (EY) N:o 923/96 (2), ja erityisesti sen 9 artiklan 2 kohdan ja 12 artiklan 4 kohdan, ottaa huomioon Thaimaan kanssa käytyjen GATT-sopimuksen XXIII artiklan mukaisten neuvottelujen tulosten hyväksymisestä 13 päivänä toukokuuta 1996 annetun neuvoston päätöksen 96/317/EY (3), ja erityisesti sen 2 artiklan, sekä katsoo, että päätöksessä 96/317/EY hyväksytään Thaimaan kuningaskunnan ja Euroopan yhteisön kirjeenvaihtona tehty sopimus, jossa muutetaan tiettyihin käyttötarkoituksiin tarkoitettujen makeiden bataattien ja maniokkitärkkelyksen tiettyjen kiintiöiden avaamisesta ja hallinnoinnista vuoden 1996 osalta 19 päivänä joulukuuta 1995 annetussa komission asetuksessa (EY) N:o 3015/95 (4) säädettyä CN-koodiin 1108 14 00 kuuluvan maniokkitärkkelyksen tuontijärjestelmää; tämän vuoksi on tarpeen muuttaa viimeksi mainittua asetusta, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 3015/95 seuraavasti: 1. Täydennetään 1 artiklaa lisäämällä alakohta seuraavasti: "CN-koodiin 1108 14 00 kuuluvien maniokkitärkkelysten osalta 1 päivästä huhtikuuta 31 päivään joulukuuta 1996: - 3 alakohdassa säädetty kiintiö ei enää ole tämän säännöksen a, b ja c kohdassa tarkoitettuja käyttötarkoituksia koskevien edellytysten alainen, ja siihen sovelettava tuontitulli vastaa voimassa olevaa tuontitullia, josta on vähennetty 100 ecua tonnilta, - avataan samantasoisen tuontitullin alainen lisäkiintiö; se on 7 875 tonnia, josta 7 500 tonnia on varattu Thaimaan kuningaskunnalle." 2. Korvataan otsikko II OSASTO seuraavasti: "II OSASTO Maniokkitärkkelys". 3. Korvataan 10 artikla seuraavasti: "10 artikla 1. Tuontitodistushakemuksen ja todistuksen 24 kohdassa on oltava seuraava maininta: `Tuontitullista on vähennetty 100 ecua tonnilta [asetus (EY) N:o 1031/96].` 2. Kun tuontitullihakemus koskeee Thaimaasta peräisin olevaa tuotetta, joka on viety tästä maasta 1 artiklan viimeisen alakohdan toisessa luetelmakohdassa tarkoitetun sille varatun 7 500 tonnin määrän rajoissa, hakemuksen mukana on oltava liitteessä II olevan mallin mukainen vientitodistus. Tämä vientitodistus laaditaan englannin kielellä, ja sen antaa tämän maan toimivaltainen viranomainen eli `Ministry of Commerce, Department of Foreign Trade`. Tässä tapauksessa tuontitodistushakemuksen ja todistuksen 8 kohdassa on oltava seuraava maininta: `peräisin Thaimaasta`." 4. Korvataan 12 artikla seuraavasti: "12 artikla Jäsenvaltioiden on toimitettava komissiolle 9 artiklassa säädettyä hakemuksen jättöpäivää seuraavana päivänä viimeistään kello 13.00 (Brysselin aikaa) seuraavat todistushakemusten tiedot: - hakijan nimi, - haetut määrät, - alkuperämaa Thaimaasta peräisin olevien tuotteiden tuonnissa, Thaimaan vientitodistuksella." 5. Lisätään 13 artiklan 2 kohtaan alakohta seuraavasti: "Kun annetussa tuontitodistuksessa viitataan Thaimaasta peräisin oleviin ja tästä maasta 10 artiklan 2 kohdassa tarkoitetulla vientitodistuksella vietyihin tuotemääriin, tuontitodistuksen antava toimielin luovuttaa tuojalle jäljennöksen mainitusta vientitodistuksesta, jotta hän esittäisi sen tulliviranomaiselle kyseisten tuotteiden vapaaseen vaihdantaan luovuttamiseen liittyvien muodollisuuksien suorittamista varten." 6. Lisätään tämän asetuksen liite liitteen I jälkeiseksi liitteeksi II. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä huhtikuuta 1996. Alennettua tullia sovelletaan kuitenkin vain tullin määrän osalta ja tuontitodistushakemuksen esittämispäivänä voimassa olevia velvoitteita noudattaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 181, 1.7.1992, s. 21 (2) EYVL N:o L 126, 24.5.1996, s. 37 (3) EYVL N:o L 122, 22.5.1996, s. 15 (4) EYVL N:o L 314, 28.12.1995, s. 29 LIITE >VIITTAUS FILMIIN>